भोपाल। बॉलीवुड महानायक अमिताभ और जया बच्चन को एक दूसरे का हाथ थामे आज 40 साल पूरे हो गए। सात हिंदुस्तानी से अपना करियर शुरू करने वाले अमिताभ बच्चन पहली बार जया बच्चन से गुड्डी के सेट पर ही मिले। उन्हें यह फिल्म तो नहीं मिली, लेकिन जया से उनका परिचय जरूर हो गया, जो आगे चलकर उनकी जीवनसाथी बनी।
अमिताभ को जया के साथ फिल्म इंस्टीट्यूट के कन्वोकेशन में भी देखा गया। वे वहां के छात्र नहीं थे। वे तो गोल्ड मेडल पाने वाली जया का उत्साह बढ़ाने आए थे। बाद में अमिताभ-जया ने पहली बार बंसी बिरजू में साथ-साथ काम किया। फिर आई एक नजर। दोनों फ्लॉप हो गई। उसके बाद दोनों ने अभिमान में काम किया। ठीक-ठाक चली, लेकिन दोनों की पहली हिट फिल्म हुई जंजीर, जो अमिताभ की सत्रहवीं फिल्म थी।
hin_Deva hin_Deva